HU
C 63/6
Az Európai Unió Hivatalos Lapja
2023.2.20.
A Bíróság (második tanács) 2022. december 22-i ítélete (a Curtea de Apel Cluj [Románia] előzetes döntéshozatal iránti kérelme) – TJ kontra Inspectoratul General pentru Imigrări (C-392/21. sz. ügy) (1) (Előzetes döntéshozatal – Szociálpolitika – A munkavállalók biztonságának és egészségének védelme – 90/270/EGK irányelv – A 9. cikk (3) bekezdése – Képernyő előtt végzett munka – A munkavállalók szemének és látásának védelme – Különleges korrekciós eszközök – Szemüveg – Munkavállaló általi beszerzés – A költségek munkáltató általi átvállalásának részletes szabályai) (2023/C 63/07) Az eljárás nyelve: román A kérdést előterjesztő bíróság Curtea de Apel Cluj Az alapeljárás felei Felperes: TJ Alperes: Inspectoratul General pentru Imigrări Rendelkező rész 1) A képernyő előtt végzett munka biztonsági és egészségvédelmi minimumkövetelményeiről szóló, 1990. május 29-i 90/270/EGK tanácsi irányelv (ötödik egyedi irányelv a 89/391/EGK irányelv 16. cikke (1) bekezdésének értelmében) 9. cikkének (3) bekezdését a következőképpen kell értelmezni: az e rendelkezésben foglalt „különleges korrekciós eszközök” magukban foglalják a kifejezetten a képernyő előtt végzett munkával összefüggő látászavarok korrekciójára és megelőzésére szolgáló szemüveget.
Egyébiránt e „különleges korrekciós eszközök” nem korlátozódnak a kizárólag a szakmai tevékenység keretében használt eszközökre.
2) A 90/270 irányelv 9. cikkének (3) és (4) bekezdését a következőképpen kell értelmezni: az érintett munkavállalóknak az e rendelkezésben foglalt különleges korrekciós eszközzel való ellátására irányuló, a munkáltatót terhelő kötelezettség a munkavállalónak az eszközzel való közvetlen ellátásával vagy a munkavállalónál felmerült szükséges kiadások megtérítésével is teljesíthető, a munkavállaló díjazásának általános emelésével azonban nem.
(1)
HL C 391., 2021.9.27.
A Bíróság (ötödik tanács) 2022. december 22-i ítélete (a Tribunale Ordinario di Asti [Olaszország] előzetes döntéshozatal iránti kérelme) – WP kontra Istituto nazionale della previdenza sociale, Repubblica italiana (C-404/21. sz. ügy) (1) (Előzetes döntéshozatal – Az Európai Központi Bank (EKB) személyi állománya – A valamely tagállam nemzeti rendszerében szerzett nyugdíjjogosultságoknak az EKB nyugdíjrendszerébe történő átvitele – Az EMSZ 4. cikk (3) bekezdése – A lojális együttműködés elve – Az EKB alkalmazási feltételei – A IIIa.
melléklet 8. cikke – Nemzeti jogi rendelkezés vagy az érintett tagállam és az EKB között létrejött megállapodás hiánya) (2023/C 63/08) Az eljárás nyelve: olasz A kérdést előterjesztő bíróság Tribunale Ordinario di Asti